**Földművelésügyi Minisztérium**

a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján

pályázatot hirdet

 **Magyarország Berlini Nagykövetségén

mezőgazdasági és környezetügyi szakdiplomata**

munkakör betöltésére.

**A kormányzati szolgálati jogviszony időtartama:**

Határozott idejű legfeljebb 2022–ig tartó kormánytisztviselői jogviszony

**Foglalkoztatás jellege:**

Teljes munkaidő

**A munkavégzés helye:**

Budapest illetve 10117 Magyaroszág Berlini Nagykövetsége, Berlin, Unter den Linden 76.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

98. nemzetközi kapcsolatok, diplomáciai, 82. Külügyi, 88. Mezőgazdasági ágazat irányítási és döntés-előkészítési feladatkör

**Ellátandó feladatok:**

A mezőgazdasági és környezetügyi szakdiplomata a külképviselet munkájában a külképviselet-vezető utasításai szerint vesz részt, szakmai irányítását a földművelésügyi miniszter feladat- és hatáskörébe tartozó kérdésben a földművelésügyi miniszterrel egyeztetve, a külképviselet-vezetőn keresztül a kihelyező vezető végzi.

**A munkakörhöz tartozó főbb tevékenységi körök:**

A szakdiplomata szakmai alaputasítása szerint feladata kiterjed a) az ágazati szakmai információs feladatok, b) a jelentőtevékenység, c) a szakmai kapcsolatépítő és hálózati tevékenység ellátására. A szakdiplomata feladata a földművelésügyi miniszter ágazati szakmai feladatköréhez kapcsolódóan: • A fogadó ország mezőgazdasági, élelmiszer – környezetipari piacának feltérképezése, különös tekintettel a magyar piacfejlesztés lehetőségeire. • A magyar vállalkozások agrár- és környezetipari áru- és szolgáltatás exportja növelésének és piacra juttatásának elősegítése. • A fogadó ország illetékes szakirányú hivatalos kormányzati és nem kormányzati szerveivel való kapcsolatok ápolása. • A magyar érdekek érvényesítése a magyar agrár- és környezetipari export növelésének és piacra jutásának érdekében. • Az intézményközi kapcsolatok építésének, közös projektek megvalósulásának elősegítése. • A mezőgazdasági és környezetügyi vásárokon, kiállításokon és rendezvényeken való magyar megjelenés elősegítése és ezzel járó feladatok koordinálása. • A mezőgazdasági és környezetügyi delegációk küldésével és fogadásával kapcsolatos feladatok ellátása. • A környezetvédelem és a természetvédelem területén közös projekt lehetőségek felkutatása. • A környezetvédelem, az éghajlatváltozás és ezek mezőgazdasági vonatkozásainak nyomon követése. A szakdiplomata a Földművelésügyi Minisztérium (a továbbiakban: FM) agrárdiplomáciai célkitűzéseivel összhangban: - Tanulmányozza, figyelemmel kíséri, tájékoztat, javaslatot tesz az együttműködés kialakítására a két ország között az ágazati, intézmények között, továbbá a meglévő kapcsolatok bővítésére. - Segítséget nyújt a magas szintű szakmai delegációk programjának előkészítésében, megszervezésében és lebonyolításában a küldő országokban, ill. Magyarországon. Szükség szerint szakmai kíséretet biztosít. - Közreműködik a minisztériumi szintű találkozók tárgyalási tematikájának összeállításában. - Segíti a szakértői delegációk programjának megszervezését és lebonyolítását mindkét országban. - Részt vesz az országos és nemzetközi jelentőségű németországi szakmai rendezvényeken.

**Jogállás, illetmény és juttatások:**

A jogállásra, az illetmény megállapítására és a juttatásokra a belföldi felkészülés ideje alatt a közszolgálati tisztviselők jogállásáról szóló 2011. évi CXCIX. törvény (a továbbiakban: Kttv.), valamint a tartós külszolgálat ideje alatt a szakdiplomaták jogaira és kötelezettségére, valamint díjazásuk és az egyéb juttatásaik megállapítására – a 2017. augusztus 1-től hatályba lépő - a külképviseletekről és a tartós külszolgálatról szóló 2016. évi LXXIII. törvény és annak végrehajtási rendeletei, valamint – a kormánytisztviselői jogállás tekintetében - háttérjogszabályként a Kttv., annak végrehajtási rendeletei, illetve az FM, valamint a Külgazdasági és Külügyminisztérium (a továbbiakban: KKM) vonatkozó közjogi szervezetszabályozó eszközeiben foglalt rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Agrár-, gazdaságtudományi-, vagy jogi képzési területen szerzett egyetemi/főiskolai végzettség,
* Releváns - legalább 1-3 év szakmai tapasztalat,
* Felhasználói szintű MS Office (irodai alkalmazások),
* B kategóriás jogosítvány,
* Legalább egy állami – vagy jogszabály alapján azzal egyenértékű – felsőfokú (C1) nyelvvizsga és további legalább egy állami – vagy jogszabály alapján azzal egyenértékű – középfokú (B2) nyelvvizsga, amelyekből az egyik az állomáshelyen elismert hivatalos nyelvből (német), míg a másik minden esetben angol nyelvből szükséges,
* A szóbeli meghallgatáson (interjún) való kiválasztás,
* Hozzájárulás a nemzetbiztonsági ellenőrzés lefolytatásához,
* Vagyonnyilatkozat-tételi kötelezettség teljesítése,
* Külszolgálatra alkalmas egészségi állapot: a KKM-nél működő foglalkozás-egészségügyi szolgálat által elvégzett orvosi vizsgálat eredménye alapján a kijelölt állomáshelyen „tartós külszolgálatra alkalmas” minősítés,
* Nem állampolgára a fogadó államnak.

**A pályázat elbírálásánál előnyt jelent:**

* Lehetőség szerint több éves releváns külföldi szakmai- és/vagy munkatapasztalat,
* Nemzetközi protokolláris vagy diplomáciai területen szerzett érdemi munkatapasztalat,
* Protokolláris rendezvények szervezésének ismerete,
* Érvényes nemzetbiztonsági ellenőrzés (kockázatmentes szakvélemény) megléte,
* Tudományos fokozat (PhD vagy DLA),
* Referenciaszemélyek (max. három) megjelölése és legalább az egyiktől írásos ajánlás.

**Elvárt kompetenciák:**

* Nagy munkabírás,
* Idegen nyelven is kiváló szóbeli kifejező- és meggyőzőkészség,
* Kiváló problémamegoldó és konfliktuskezelési képesség, kiváló kommunikációs képesség,
* Önálló munkavégzés,
* Felelősségvállalás, felelősségtudat,
* Kiváló alkalmazkodó- és helyzetfelismerő képesség,
* Szakmai elhivatottság, fegyelmezett és lényeglátó munkavégzés,
* Más vezetőkkel és a munkatársakkal való alkotó együttműködés,
* Kiváló koordinációs-, és szervezőkészség,
* Integritás, megbízhatóság és etikus magatartás,
* Precizitás, alaposság,
* Terhelhetőség, rugalmasság, tanulékonyság,
* Képesség mind csapatban, mind egyénileg a magas szintű munkavégzésre,
* Mások irányításának és motiválásának képessége és készsége, teljesítménymotiváció.

**A pályázat részeként benyújtandó iratok, igazolások:**

* Részletes szakmai önéletrajz (közszolgálati önéletrajz sablon felhasználásával: [www.tartinfo.gov.hu/userfiles/file/kttv\_oneletrajz\_sablon\_v1\_6\_bm.xls](http://www.tartinfo.gov.hu/userfiles/file/kttv_oneletrajz_sablon_v1_6_bm.xls)),
* Rövid (maximum két gépelt A4-es oldal) pályázati motivációs levél (Melyben kifejtésre kerül, hogy a pályázó miért tartja vonzónak a mezőgazdasági és környezetügyi szakdiplomata munkát, milyen elképzelései és esetleges tervei vannak a jövőbeni munkát illetően),
* Felsőfokú végzettséget és egyéb szakképzettséget, szakképesítést igazoló okiratok másolatai,
* Nyelvismeretet igazoló okiratok másolatai,
* A közszolgálati tisztviselőkről szóló 2011. évi CXCIX. törvény 42. § szerinti, 90 napnál nem régebbi keltezésű, hatósági erkölcsi bizonyítvány, mely igazolja a büntetlen előéletet, valamint azt, hogy a pályázó nem áll a közalkalmazotti jogviszony létesítéséhez szükséges foglalkozás gyakorlásától való eltiltás hatálya alatt; vagy nyilatkozat arról, hogy a pályázat pozitív elbírálása esetén az erkölcsi bizonyítványt a kinevezés napjáig a pályázó eredetiben bemutatja,
* Személygépkocsi-vezetői engedély (jogosítvány) másolata,
* Írásbeli nyilatkozat arról, hogy a pályázó megismerte a külképviseletekről és a tartós külszolgálatról szóló 2016. évi LXXIII. törvényben és annak végrehajtási rendeleteiben foglaltakat, valamint a pályázó az információs önrendelkezési jogról és az információszabadságról szóló 2011. évi CXII. törvény 5. § (1) bekezdés a) pontja alapján hozzájárul személyes adatainak pályázattal összefüggő kezeléséhez, illetve azoknak az FM, valamint a KKM a pályázati eljárás lefolytatásában és elbírálásában részt vevő munkatársai részéről történő megismeréséhez,
* Nyilatkozat, hogy a pályázó hozzájárul a nemzetbiztonsági szolgálatokról szóló 1995. évi CXXV. törvény szerinti nemzetbiztonsági ellenőrzés lefolytatásához és vállalja a vagyonnyilatkozattételi kötelezettség teljesítését.

**A munkakör betölthetőségének időpontja:**

A munkakör legkorábban 2017. augusztus 1. napjától tölthető be.

**A pályázat benyújtásának határideje:** 2017. június 25.

Elektronikus úton a palyazat11@mfa.gov.hu; az nkf@fm.gov.hu és a judit.viesel.pinterne@fm.gov.hu email címen lehet érdeklődni.

**A pályázatok benyújtásának módja:**

 Elektronikus úton „Pályázat szakdiplomata munkakörre (Berlin)” tárggyal és HR/111/2017. azonosítóval az FM Személyügyi és Igazgatási Főosztálya részére a szif.palyazat@fm.gov.hu e-mail címen keresztül.

**A pályázati eljárás, a pályázat elbírálásának módja, rendje:**

A pályázatok előszűrését követően a kiválasztott pályázók személyes interjún vesznek részt, ahol szakmai és személyes felkészültségüket vizsgáljuk. A jelölteket az FM a pályázat eredményéről elektronikus úton értesíti. A pályázatokat csak akkor tekintjük érvényesnek, ha valamennyi formai és tartalmi feltételnek hiánytalanul megfelelnek. A pályázati anyagok elbírálását a KKM-mel egyeztetve az FM Bíráló Bizottsága végzi, a döntést a földművelésügyi miniszter hozza meg.

**A pályázat elbírálásának határideje:** 2017. július 25.

**A munkáltatóval kapcsolatos egyéb lényeges információ:**

Sikeres pályázati eljárást és kiválasztást követően a jelentkező köteles az FM által biztosított belföldi szakmai, valamint a KKM által biztosított tartós külszolgálati belföldi külügyi felkészítésen részt venni és a szakdiplomata munkakör ellátásához szükséges, miniszteri rendeletben szabályozott külügyi szakmai vizsga legalább „megfelelt” eredménnyel letenni. A sikeres kiválasztást követően a szakdiplomata az FM-be kerül kormánytisztviselőként, határozott időre felvételre, majd a Kttv. 56. §-a alapján, a KKM belföldi állományába a felkészülés és a külszolgálat idejére határozott időre áthelyezésre, majd a tartós külszolgálatra kihelyezésre. A KKM állományába történő áthelyezésre, a külügyi felkészülés megkezdésére a nemzetbiztonsági ellenőrzés lefolytatása után, a kockázatmentes biztonsági szakvélemény kiállítását követően kerülhet sor. Az FM fenntartja a jogot az adott állomáshelyre kiírt pályázati felhívás visszavonására és az érintett munkakör pályázaton kívül, meghívással, kijelöléssel vagy belső pályázati eljárás útján történő betöltésére.